Перайманне (Запытаў я морскі хвалі…)
* * *

Перайманне

Запытаў я морскі хвалі:
— Дзе пазбыцца думак хмурых?
І ў прыбой яны сказалі
— Радасць — толькі ў бурах!

Запытаў я ветра ў полі:
— Адкажы мне, калі можаш,
Як пазбыць жыцця нядолі?
І пачуў: «Змагайся — зможаш!»

Запытаў я ў небе Сонца:
— Як рассеяць змрок імглісты?
Не прамовіла мне Сонца,
Ўчула ж сэрца: «Будзь агністы!»

(1926)

Глядзіце таксама
 Zapytałem morskiej fali... (Polski)

Вершы
Уладзімір Жылка
Вершы Уладзіміра Жылкі
Творы 1926 года